钦定古今图书集成/明伦汇编/闺媛典/第136卷 > 冯雷妻强氏〈张氏附〉
## 钦定古今图书集成/明伦汇编/闺媛典/第136卷 > 冯雷妻强氏〈张氏附〉

按《陕西通志》：“强氏，冯雷妻，西安雒南人。雷亡，强年二
十九，抚子仕政娶张氏，张年二十，政亡，政子甫三岁，
张欲引决，姑曰：‘乃翁亡时，尔夫如尔子岁。汝死，弱子
谁依耶’？”姑媳遂相依同守。成化中，表其门。

===李十一妻赵氏===按《陕西通志》：“赵氏，李十一妻，西安郃阳人。夫亡守节。
成化中旌表。”